**La hotarul dintre vise**

*Adrian Erbiceanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La hotarul dintre vise,

unde nimeni nu-i stăpân,

vorbele rămân nescrise:

Mi le-auzi când ţi le-ngân?

Inocenţa – ce desparte

adevărul de minciuni –

oare cui îi ţine parte

când mă cerţi, când mă îmbuni?

Printre mreje tributare

visul se prăvale sec –

reazăm gândurilor rare.

Eu cu cine mă petrec?

Neînvins, dijmuitorul

stânge brume pe arac,

ferecând în vise dorul…

Ce mi-a mai rămas să fac?

(Din vol. Printre silabe, Edit SINGUR, 2011)